KOMISSION ASETUS (EY) N:o 1737/94,
annettu 15 päivänä heinäkuuta 1994,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 ja maataloustuotteiden nimikkeistöstä vientitukea varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/93(2), ja erityisesti sen 11 artiklan ja 13 artiklan 6 kohdan,
sekä katsoo, että
hiljattain on havaittu, että toimivaltaiset viranomaiset eivät voi kunnolla luokitella tiettyjä tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(3), sellaisena kuin se on viimeksi muutettuna komission asetuksella (EY) N:o 1641/94(4), liitteessä I olevaan CN-koodiin 1104 kuuluvia viljatuotteita, ja erityisesti katkaistua kauraa sekä viljaa, joka on kevyesti lämpökäsitelty; tämän tilanteen korjaamiseksi olisi siis muutettava CN-koodin 1104 alajakoa,
maataloustuotteiden nimikkeistöstä vientitukea varten 17 päivänä joulukuuta 1987 annetussa komission asetuksessa (ETY) N:o 3846/87(5), sellaisena kuin se on viimeksi muutettuna asetuksella (EY) N:o 1622/94(6), todetaan, että tuotekoodeihin 1102 20 10 100, 1102 20 10 300 ja 1102 20 90 100 kuuluvan maissijauhon luokittelu on perustunut rasvapitoisuuteen suhteessa kuiva-aineeseen; näitä tuotteita vastaavien CN-koodien, siis ex 1102 20 10 ja 1102 20 90, maissijauhon luokittelu on perustunut rasvapitoisuuteen suhteessa painoon; yhtenäisyyden vuoksi olisi muutettava asetuksen (ETY) N:o 3846/87 tuotekoodeja, jotta ne olisivat yhdistetyn nimikkeistön mukaiset,
CN-koodia ex 2309 10 koskeva kolmas alaviite, jossa viljaan perustuvan rehuseoksen tärkkelyksen vähimmäismäärä on edellytyksenä vientituen myöntämiselle, on vahingossa jäänyt pois CN-koodista ex 2309 90; siihen olisi sisällytettävä tämä alaviite; alaviitteen 2 viittaus viljatuotteiden täkkelyk- seen saattaa olla viranomaisia harhaanjohtava ja se pitäisi tämän vuoksi poistaa.
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liitteessä I oleva CN-koodiin 1104 liittyvä osa tämän asetuksen liitteellä.
2 artikla
Korvataan asetuksen (ETY) N:o 3846/87 liitteessä olevassa 3 ryhmässä CN-koodit ex 1102 20 10 ja
ex 1102 20 90 seuraavasti.
TAULUKON PAIKKA
"
3 artikla
Korvataan asetuksen (ETY) N:o 3846/87 liitteessä olevassa 5 ryhmässä CN-koodi ex 2309 90 seuraavasti.
TAULUKON PAIKKA
"
4 artikla
Korvataan asetuksen (ETY) N:o 3846/87 liitteessä olevan 5 ryhmän alaviite() seuraavasti:
(2) `Viljatuotteilla` tarkoitetaan yhdistetyn nimikkeistön alanimikkeisiin 0709 90 60 ja 0712 90 19, 10 ryhmään nimikkeisiin 1101, 1102, 1103 ja 1104 (lukuun ottamatta alanimikettä 1104 30) kuuluvia tuotteita sekä alanimikkeisiin 1904 10 10 ja 1904 10 90 kuuluvien tuotteiden vilja-ainesisältöä. Yhdistetyn nimikkeistön alanimikkeisiin 1904 10 10 ja 1904 10 90 kuuluvien tuotteiden vilja-ainesisältönä pidetään valmiiden tuotteiden painoa.
Vientitukea ei myönnetä viljoille, joiden tärkkelyksen alkuperää ei pystytä selvästi osoittamaan analysoimalla."
5 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin 1 artiklaa sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1994.